b'\n_START_ARTICLE_\nVinden jeg kaldte Isbj\xc3\xb8rn\n_START_PARAGRAPH_\nVinden jeg kaldte Isbj\xc3\xb8rn er en bog fra 2009, forfattet af Lone Munksgaard Nielsen og illustreret af Knud Odde. Selvom bogen er udgivet p\xc3\xa5 Gyldendals b\xc3\xb8rnebogsafdeling, henvender den sig b\xc3\xa5de til et ungt og \xc3\xa6ldre publikum. Munksgaard Nielsen havde p\xc3\xa5 forh\xc3\xa5nd aftalt med Knud Odde, at han skulle illustrere fort\xc3\xa6llingen, og at han fik frie h\xc3\xa6nder. Resultatet blev flere end 20 sm\xc3\xa5 kunstv\xc3\xa6rker, som kom til at illustrere bogen p\xc3\xa5 forskelligt vis. Knud Odde har ikke tidligere tegnet til s\xc3\xa5dant et langt forl\xc3\xb8b. Munksgaard Nielsen fik inspirationen til historien p\xc3\xa5 en rejse til Gr\xc3\xb8nland, hvor hun oplevede en orkan.\n_START_SECTION_\nTolkninger af historien\n_START_PARAGRAPH_\nDer er flere tolkninger af bogen. Flere anmeldte har l\xc3\xa6st klimaproblematikken ind i historien. Historien kan ogs\xc3\xa5 l\xc3\xa6ses som en metafor for "en kvindes s\xc3\xb8gen i sig selv, og i den fysiske verden".\n_START_SECTION_\nModtagelse\n_START_PARAGRAPH_\nStatens Kunstfonds Litteraturudvalg pr\xc3\xa6mierede bogen med 37.500 kr. for "en sj\xc3\xa6ldent set vellykket fusion af en b\xc3\xb8rne- og billedbog". Anmeldere har anerkendt Vinden jeg kaldte Isbj\xc3\xb8rn for at v\xc3\xa6re en s\xc3\xa6rlig b\xc3\xb8rnebogsudgivelse, og karakteriseres af visse som "kunstbog". En anden anmelder udtalte, at "for mange b\xc3\xb8rn kan [den] blive et varigt minde, en historie, der bliver hos dem livet igennem p\xc3\xa5 den ene eller den anden vis".'